Uznesenie Mestského súdu Bratislava IV sp. zn. B1-3Csp/34/2022 z 24. 10. 2025
Uznesenie Mestského súdu Bratislava IV z 24. októbra 2025, sp. zn. B1-3Csp/34/2022, ECLI:SK:MSBA4:2025:1122201770.2

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava IV B1-3Csp/34/2022 1122201770 24. 10. 2025 Mgr. Vladimír Sedmohradský ECLI:SK:MSBA4:2025:1122201770.2
Uznesenie Mestský súd Bratislava IV v spore žalobcu: A. B. C., narodená XX.XX.XXXX, bytom D. XXX, XXX XX D., zastúpená: JUDr. Miroslava Čapková, advokátka, so sídlom Námestie sv. Anny 21, 911 01 Trenčín, proti žalovanému: pelicantravel.com s.r.o., so sídlom Pribinova 10, 811 09 Bratislava, IČO: 35 897 821, o zaplatenie 807,21 EUR s príslušenstvom, rozhodol: I. Súd konanie zastavuje. II. Žalovanému proti žalobcovi nárok na náhradu trov konania nepriznáva. odôvodnenie: 1. Žalobou doručenou tunajšiemu súdu (predtým Okresný súd Bratislava I) dňa 01.03.2022 sa žalobca domáhal od žalovaného zaplatenia sumy 807,21 EUR s úrokom z omeškania z titulu vydania bezdôvodného obohatenia. 2. Podaním doručeným súdu dňa 24.10.2025 zobral žalobca žalobu späť v celom rozsahu a žiadal konanie zastaviť. 3. Späťvzatím žaloby žalobca realizoval svoje procesné právo v zmysle § 144 CSP. Keďže k späťvzatiu žaloby došlo pred predbežným prejednaním sporu alebo pojednávaním, súhlas žalovaného so späťvzatím žaloby v zmysle § 146 CSP nebol potrebný a súd v zmysle § 145 ods. 1 CSP konanie zastavil. 4. Súd ďalej rozhodoval o nároku na náhradu trov konania. Súd o tomto nároku rozhodne podľa § 262 ods. 1 CSP aj bez návrhu v rozhodnutí, ktorým sa konanie končí, pričom ak strana zavinila zastavenie konania, súd podľa § 256 ods. 1 CSP prizná nárok na náhradu trov konania protistrane. Zastavenie konania procesne zavinil žalobca tým, že podal žalobu a následne ju zobral späť bez uvedenia dôvodu. Nárok na náhradu trov konania by tak mal žalovaný. Keďže však žalovanému v konaní podľa obsahu spisu žiadne trovy nevznikli, súd druhým výrokom tohto uznesenia rozhodol tak, že žalovanému nárok na náhradu trov konania nepriznal. Poučenie: Proti tomuto uzneseniu je prípustné odvolanie (§ 357 písm. a) a m) CSP), ktoré je možné podať v lehote 15 dní od jeho doručenia na Mestskom súde Bratislava IV. B1V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže
odvolateľ rozšíriť len do uplynutia lehoty na podanie odvolania. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.

